Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Datum:\_\_\_\_\_\_\_\_\_\_\_\_\_\_\_\_\_\_

***CRNA LJEPOTICA***

**PRIPOVJEDAČ(NARATOR):**

Kao što postoje bajke sjajne,

tako, svakodnevno viđamo, ljepotice bajne.

O ljepotama njihovih, ozarenih lica,

u raspravu se dala vještica Mica.

Hvalospjeve basne, te ljepotice rasne,

trpile su sve, ljudske rase.

A onda, jednog dana, iz drvenih kolica,

iskočila je bajna crnkinja Cica.

Ne bi svejedno vještici Mici,

u metlu joj puše afrička Cici.

Od njihove rasprave, tresla se brda,

koja je ljepša i bez da radi čuda.

O njihovoj ljepoti, prosudite sami,

a svađu s curama, ostavite za lani.

**VJEŠTICA:** mmm…kako sam lijepa, o moj Bože,

od ljupkosti mi se po licu, madeži množe.

**CRNKINJA:** Ne trabunjaj djevojko i ne pleti šale,

ti spadaš u vrstu, rugobe male.

**VJEŠTICA:** ha, ha, ha…baš si smiješna! Pogledat se trebaš!

U suknji od bilja, ulicom šetaš.

**CRNKINJA:** A i ti Mico, trk u ogledalo malo.

Nos ti je kao povećalo,

točnije, gudalo staro.

Glava ti se zeleni, kao krošnja na grani.

Još s tim šeširom,

sličiš po malo vrani.

**VJEŠTICA:** Ja sam najljepša i nema mi ravne!

Moj šešir vuče korijene, iz prošlosti davne.

Imam i vozačku, za upravljanje metlom,

zar ne vidiš da kontroliram i mjesečevo svjetlo.

**CRNKINJA:** Hm! Pa tko je vidio volan na metli,

bolje se ja zabavljam, na svojoj peti.

Kuća mi se sjaji, zbog tvog prijevoznog sredstva,

kupi usisavač i vidi malo svijeta.

**VJEŠTICA:** Ne izmišljaj Bjelozuba, prazne priče.

Pogledaj se malo, Afrika ti viče.

Nasmiješi se jednom, od uha do uha,

da mislim da sam na Alpama ili da vidim duha.

I te rupe u ušima, ne vidim im smisla,

bez veze se kinđuriš, misliš da si sila.

Po cijele dane, samo sadiš,

ukrase praviš,

i plesom se hvališ.

**CRNKINJA:** A ti si Žutozuba Mica, sa jednim parom zubi,

i u glavi mi od tebe, po tri dana zuji.

Garderoba ti sjaji, kao ulje u zagorjeloj tavi.

A zbog tvoje, prirodne ljepote,

mala djeca, proživljavaju strahote.

**VJEŠTICA:** Dosta je Cico bilo svađe,

pokaži mi sada afričke lađe.

Parkirat ću Neveru, ti pronađi taćke,

vozimo se skupa, gađajmo iz praćke.

**CRNKINJA:** Imaš Mico pravo! Zabavimo se skupa!

O ženskoj ljepoti, neka vijeća muška trupa.

Možda izgledamo kao ljuti začin,

ali svaka je žena lijepa, na svoj način.

Branka Ražov

1.Dopuni rečenicu.

Igrokaz je \_\_\_\_\_\_\_\_\_\_\_\_\_\_ dramsko djelo koje je najčešće namijenjeno \_\_\_\_\_\_\_\_\_\_\_\_\_\_\_\_\_ i mladima.

2.Kako se zove igrokaz koji se izvodi pomoću lutaka? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Tko su glavni likovi u igrokazu Crna ljepotica? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Koji se još lik spominje? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Tko puše u metlu vještici Mici? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Na koji instrument sliči vještičin nos? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Prepiši rečenicu u kojoj se govori što Crnkinja po cijele dane radi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Jesu li se ljepotice na kraju pomirile i kako? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_